สังคมข่าวหุ้น
ดัชนีหุ้นไทยปิดตลาด 1,699.65 จุด เพิ่มขึ้น 2.26 จุด มูลค่าซื้อขาย 44,068 ล้านบาท แนวโน้มสัปดาห์นี้ตลาดหุ้นไทยแกว่งตัวกรอบแนวรับ 1,690 จุด แนวต้าน 1,720 จุด จับตาเม็ดเงิน LTF และ RMF จะเข้ามาช่วยประคองดัชนีหุ้นไทยช่วงท้ายปีหรือไม่
4 ธ.ค. 2560

เล็กเซียวหงส์
*…ดัชนีหุ้นไทยปิดตลาด 1,699.65 จุด เพิ่มขึ้น 2.26 จุด มูลค่าซื้อขาย 44,068 ล้านบาท แนวโน้มสัปดาห์นี้ตลาดหุ้นไทยแกว่งตัวกรอบแนวรับ 1,690 จุด แนวต้าน 1,720 จุด จับตาเม็ดเงิน LTF และ RMF จะเข้ามาช่วยประคองดัชนีหุ้นไทยช่วงท้ายปีหรือไม่…
*…D ลือกันแซดว่ามีดีลซื้อกิจการ ล่าสุดบริษัทชี้แจงว่า “อยู่ระหว่างการศึกษาการเข้าซื้อกิจการธุรกิจวัสดุทันตกรรม” แต่การเข้าซื้อกิจการดังกล่าวยังมีความไม่แน่นอนและเป็นเพียงการศึกษาข้อมูลเบื้องต้น..เอาละอย่าเพิ่งใจร้อนเล่นบทโหด..เก็บเล็กผสมน้อย…
*…TMB ช่วงหลังๆ มูลค่าซื้อขายหนาแน่นเป็นพิเศษ แว่วมาว่า “นักลงทุนต่างชาติ” เริ่มหันมาสนใจและทยอยเข้ามาเก็บหุ้น TMB มากยิ่งขึ้น จากเดิมไม่เคยคิดสนใจ..แถมโบรกเกอร์หลายสำนักให้ราคาเป้าหมาย 3.00-3.20 บาท แต่ประเด็น “อาธรรพ์เลข 3” นี่สิน่าคิด..ได้แค่แตะอยู่เรื่อย..นี่ถ้าผ่านได้ท่าทางไปยาวเลยทีเดียว….
*…GPI วันแรกราคาลงแรงบอกตรงๆ “ลงเว่อร์” เกินไป..ดูจากปัจจัยพื้นฐานถือว่าน่าลงทุนเลยทีเดียว ยิ่งช่วงครึ่งแรกปี 2561 จะมีกำไรเติบโตอย่างน่าสนใจ ทั้งงาน “มอเตอร์โชว์” ที่พม่า ช่วงเดือน ม.ค. และ “งานมอเตอร์โชว์” ในไทยช่วงปลายไตรมาส 1/2561 หรือต้นไตรมาส 2/2561 เอาเป็นว่าราคาลงมาแบบนี้ “น่าเก็บสะสม” อย่างยิ่ง ขอย้ำราคาพื้นฐาน 4.30 บาทนะครับ…
*… STEC ราคาหุ้นไม่ตอบรับข่าวดีเอาซะเลย แม้เพิ่งเซ็นสัญญา 2 งานใหม่จากกฟน. มูลค่า 7,000 ล้านบาท ไม่แปลกใจหากเทียบกลุ่มเดียวกันแล้ว STEC ดูราคาแพงกว่าเพื่อน..ว่าไปแล้วหุ้นกลุ่มรับเหมาก่อสร้าง P/E ต่ำสุด น่าจะเป็น UNIQ ดังนั้นคิดจะเล่นหุ้นกลุ่มนี้ UNIQ น่าจะเป็นตัวเลือกดีที่สุด…
*…หุ้นร้อนประจำวันที่ 1 ธ.ค. 2560 ที่เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ต้องซื้อขายด้วยเงินสดทั้งจำนวน) คือ บริษัท สหไทย เทอร์มินอล จำกัด (มหาชน) หรือ PORT เริ่มมีผลตั้งแต่ 4 ธ.ค. 2560-12 ม.ค. 2561…
*…ย้ำอีกครั้ง Road to the Star :ค้นฟ้าหาดาวเด่น 2018 วันที่ 20 ธ.ค. 2560 เวลา 17.00-20.00 น. สถานที่ โรงแรม Grand Center Point เพลินจิต ชั้น F พบกับ 6 ผู้บริหารที่จะเข้าร่วมแสดง  Vision of 2018 เริ่มจาก 17.15-18.30 น. พบกับ CK, CENTEL และ GUNKUL ตามด้วยเวลา 18.30-20.00 น. พบกับ JWD, WICE และ SMPC งานนี้รับจำนวนจำกัด 100 ท่าน พร้อมของขวัญปีใหม่ สำหรับลูกค้า KTBST Private Banking พิเศษสุดๆ ได้การนวดตัวด้วยเมนูสุด Exclusive 60-90 นาที ที่ระรินจินดาสปา..สำรองที่นั่งงานสัมมนาและจองเมนูนวดจาก SPA ได้ที่ 02-648-1789 หรือ [email protected]..ได้เลยครับ…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น